PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

A V I Z

asupra proiectului de Lege privind aprobarea Ordonanţei Guvernului nr. 59/2002 pentru modificarea Legii nr. 202/2002 privind unele măsuri pentru asigurarea respectării drepturilor de proprietate intelectuală în cadrul operaţiunilor de vămuire

Proiectul de Lege privind aprobarea Ordonanţei Guvernului nr. 59/2002 pentru modificarea Legii nr. 202/2002 privind unele măsuri pentru asigurarea respectării drepturilor de proprietate intelectuală în cadrul operaţiunilor de vămuire a fost trimis Comisiei pentru cultură, arte, mijloace de informare în masă cu adresa nr. 403/03.09.2002, Comisia pentru cultură, arte, mijloace de informare în masă fiind sesizată pentru aviz. Cu proiectul de Lege privind aprobarea Ordonanţei Guvernului nr. 59/2002 pentru modificarea Legii nr. 202/2002 privind unele măsuri pentru asigurarea respectării drepturilor de proprietate intelectuală în cadrul operaţiunilor de vămuire a fost sesizată în fond Comisia pentru industrii şi servicii. Proiectul de Lege face parte din categoria legilor ordinare. Proiectul de Lege a fost dezbătut în şedinţa Comisiei din 11 septembrie 2002. În conformitate cu prevederile art. 51 şi 52  din Regulamentul Camerei Deputaţilor, la dezbaterea proiectului au participat, ca invitaţi, d-nul Eugen Vasiliu, director adjunct al Oficiului Român pentru Drepturile de Autor  şi d-na Georgeta Mitroi, şef de serviciu la Direcţia Generală a Vămilor. 

La lucrările Comisiei au fost prezenţi 19 deputaţi, din totalul de 20 de membri ai Comisiei.

Avizul Comisiei a fost adoptat cu unanimitatea voturilor celor prezenţi  în sală în momentul votului (11 voturi).

În urma dezbaterii, Comisia pentru cultură, arte, mijloace de informare în masă propune adoptarea proiectul de Lege privind aprobarea Ordonanţei Guvernului nr. 59/2002 pentru modificarea Legii nr. 202/2002 privind unele măsuri pentru asigurarea respectării drepturilor de proprietate intelectuală în cadrul operaţiunilor de vămuire în forma prezentată.

